ترکیه جمهوریتی تشقی ایش لر وزیری مولود چاووش اوغلی, سوریه دموکراتیک کوچ لری اسمی دن فایده له نیاتگن پی وای دی/پی کا کا ترور تشکیلاتی ایتکچی لیگی ده سوریه نینگ شمالیده قوریلیشی ریجه لنگن "چیگره امنیت کوچی" موضوعی بوییچه امریکالیک تینگداشی رکس تیلرسن بیلن صحبت ایتگن لیگی نی بیلدیردی.
چاووش اوغلی, امریکا تامانی گه, بونده ی بیر حرکت نینگ انقره بیلن واشنگتن اورته سیده گی مناسبت لر گه تلافی ایتیلیشی ممکن بولمه گن بیر شکلده ضرر بیره دیگن لیگی نی بیلدیرگن لیگی نی معلوم قیلدی.
چاووش اوغلی, کانادا ده تیلرسن بیلن بولیب اوتگن اوچره شووی آرتیدن مطبوعاتی کنفرانس ترتیب له دی.
چاووش اوغلی, اوشبو اوچره شوو جریانیده, امریکا نینگ تروریست لر نی حمایت قیلیاتگن لیگی و فتح الله چی ترور تشکیلاتی نینگ باشلیغی فتح الله گولن نی ترکیه گه تاپشیرمیاتگن لیگی باره سیده بحث ایتگن لیک لری نی معلوم قیلدی.
شونده ی قیلیب چاووش اوغلی, "سوریه نینگ عفرین منطقه سیده گی وای پی جی/پی کا کا تروریست لری ادلب ده گی ناظر لری میز, ترکیه اویوشتیریلگن  فرات قالقانی عملیاتی منطقه لریده گی ترک عسکر لری, ایرکین سوریه اردوسی و ترکیه گه قرشی هجوم اویوشتیریشی تقدیرده قتتیق جواب بیره دیگن لیگی میز نی و هیچ کیمسه نینگ بیز گه مخالفت ایتمس لیگی کیره ک ایکن لیگی نی بیلدیردیک.  وای پی جی/پی کا کا گه قرشی آله دیگن تدبیر لری میز فقط گینه عفرین بیلن چیکلنگن ایمس. منبچ و فرات نینگ شرقی هم بحث موضوعی" دییه قید ایتدی.
چاووش اوغلی, اوشبو خصوصده امریکا قوشمه ایالتلری مدافعه وزیری جیمز ماتیس بیلن هم صحبت ایتگن لیگی نی معلوم قیلدی.
مولود چاووش اوغلی, "اوشبو اوچره شوو جریانیده احتمالی شمال اردوسی نینگ قوریلیشی باره سیده بحث ایتدیک.  او, بونده ی خبر لر گه ایشانمس لیگی میز نی طلب ایترایکن, اوشبو خصوص نی اوزی نینگ تعقیب ایته دیگن لیگی نی بیلدیردی" دییه قید ایتدی.
چاووش اوغلی اوز سوز لری نی, "مدافعه وزیری ماتیس ترکیه نی یخشی کورگن و ترکیه نینگ اهمیتی نی درک ایتگن بیر کیشی. مین اونگه بونده ی بیر اردو نینگ تشکیل ایتیلیشی تقدیرده, ترکیه بیلن امریکا اورته سیده مناسبت لرنینگ تلافی سی بولمه گن بیر شکلده ضرر کوره دیگن لیگی نی انیق ایتیب بیردیم.  ماتیس, کانادا گه کیلیاتگن پیتده بولگن لیگی دیک, امریکا گه قیتیب باریشی آرتیدن هم اوشبو موضوع نی تعقیب ایته دیگن لیگی نی بیلدیردی" شکلیده دوام ایتتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
